î 76 
PIÈCES A L’APPUI. 
Chascuns por bele Idoine de bien faire s’avance, 
Qui s’est mis as fenestres; n’ot si gentile en France : 
Son dolz ami présente par amour une mance, 
Et li cuens la reçoit ; ens el tournoi se lance. 
Aine mieudres chevaliers ne tint escu ne lance. 
He Diex ! 
Qui d’amour sent dolour et paine 
Bien doit avoir joie prochaine. 
Riches fu li tournois desous la tour antive , 
Chacuns par sa proesce vuet qu’idoine soit sive. 
Et la bele s’escrie : « Cuens Garsiles, aïve ! » 
Li cuens qui chevalier ne doute ne esquive , 
A fait ce jour vuidier maint cheval et mainte yve. 
He Diex ! 
Qui d’amour sent dolour et paine 
Bien doit avoir joie prochaine. 
Moût le fit bien Garsiles qui proesce a et force ; 
Por l’amour la pucèle s’esvertue et esforce. 
Les escus froisse et fent com s’il fuissent d’escorce, 
A chevalier n’assemble qu’a terre ne le porce. 
He Diex! 
Qui d’amour sent dolour et paine 
Bien doit avoir joie prochaine. 
Tout le tornoi veinqui, la pucèle a conquise , 
Et li rois li donna , si l’a à femme prise. 
En sa terre l’emporte, à haute honor l’a mise. 
Moût doucement s’entraiment, loiaument, sans faintise , 
Or a la belle Idoine quant que ses cuers devise. 
He diex ! 
Qui d’amour sent dolour et paine 
Bien doit avoir joie prochaine. 
